BMTda Xavfsizlik Kengashi doimiy a’zolarining veto huquqini cheklash taklif qilindi

Aleppodagi vaziyat yangi tashabbuslarni, shu jumladan, Xavfsizlik Kengashi doimiy a’zolarining veto (taqiq) huquqini cheklashni talab qilmoqda. Bu haqda BMT inson huquqlari bo‘yicha oliy komissari Zayd Ra’d al-Hussayn bayonot berdi, deb xabar qiladi “Vedomosti”.

Uning fikricha, veto huquqining cheklanishi Xalqaro jinoiy sudni Suriyada jazosiz sodir etilayotgan harbiy jinoyatlarni ko‘rib chiqishga jalb etish imkonini bergan bo‘lardi. Al-Hussayn bir tomonning jinoyatlari ikkinchi tomonning noqonuniy xatti-harakatlarini oqlamasligini ta’kidlab o‘tdi.
Al-Hussayn Suriya voqealari Xalqaro jinoiy sud tomonidan ko‘rib chiqilishi o‘zini oqlashini va “o‘sib borayotgan jazosizlik”ni bartaraf qilishi mumkinligini qayd qilib o‘tdi.